Document ID: 32008D0070

РЕШЕНИЕ НА КОМИСИЯТА
от 22 януари 2008 година
за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Германия, Полша и Румъния
(нотифицирано под номер C(2008) 55)
(Текст от значение за ЕИП)
(2008/70/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
като взе предвид Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (3), и по-специално член 63, параграф 3 от нея,
като има предвид, че:
(1)
Решение 2006/415/ЕО на Комисията от 14 юни 2006 г. относно някои защитни мерки по отношение на високопатогенната инфлуенца по птиците от подтип H5N1 по домашните птици в Общността и за отмяна на Решение 2006/135/ЕО (4) определя някои защитни мерки, които да се прилагат с оглед предотвратяване разпространението на тази болест, включително и установяването на зони А и Б в случай на предполагаемо или потвърдено избухване на болестта.
(2)
Вследствие избухвания на високопатогенна инфлуенца по птиците от подтип H5N1 в Германия и Полша Решение 2006/415/ЕО бе изменено с решения 2007/878/ЕО (5) и 2007/885/ЕО на Комисията (6).
(3)
Защитните мерки, предприети от Германия в рамките на Решение 2006/415/ЕО, включително установяването на зони А и Б, както предвижда член 4 от посоченото решение, бяха преразгледани в рамките на Постоянния комитет по хранителната верига и здравето на животните и могат да бъдат потвърдени.
(4)
Вследствие възникването на ново избухване на болестта в Полша в границите на защитната зона, продължителността на мерките следва да бъде променена с оглед на епидемиологичната ситуация.
(5)
Румъния нотифицира Комисията, че вследствие на благоприятната ситуация на заболяването в тази държава-членка всички контролни мерки във връзка с избухвания на високопатогенната инфлуенца по птиците от подтип H5N1 на нейна територия са били отменени до 31 декември 2007 г. и следователно установяването на зони А и Б в тази държава-членка в съответствие с член 4, параграф 2 от Решение 2006/415/ЕО вече не е необходимо.
(6)
От съображения за яснота приложението към Решение 2006/415/ЕО следва да бъде изцяло заменено.
(7)
Решение 2006/415/ЕО следва да бъде съответно изменено.
(8)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/415/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 22 януари 2008 година.

Labels: 3
0
18
6